El conservatori professional de música Joaquín Rodrigo acull la Setmana Cultural de portes obertes
03 de maig 2018

![](/media/vlkdikmq/94-web_cuerpo2_conservatorio.jpg)  
  

La setmana cultural, oferida pel conservatori professional de música Joaquín Rodrigo, està compresa entre el 2 i 7 de maig. Esta setmana cultural oferirà diverses activitats que tindran lloc en el conservatori, situat en el carrer Llíria de Sagunt. A més, també es realitzaran activitats al marge de la setmana cultural, els dies 10, 14 i 21 de maig. Igualment tindrà lloc la cinquena jornada de portes obertes el dissabte 19 de maig per a ensenyar el centre i explicar el seu funcionament a aquelles persones interessades a accedir-hi com a alumnes.

  

Ahir, 2 de maig, els assistents van poder gaudir d'una _master-class_ de clarinet a les 16.00 hores amb el professor David Martínez Domenech, que és clarinet baix de l'orquestra de València. I una hora més tard, va haver-hi un taller de reparació i neteja d'instruments de vent-metall.

  

Esta vesprada, dijous 3 de maig, a les 16.00 hores comptarem amb l'assistència del fisioterapeuta Ángel Fenollosa, que realitzarà un taller de fisioteràpia aplicada als músics. A les 17.00 hores hi haurà una _master-class_ de viola oferida pel professor Pablo García Torrelles, catedràtic del CSMV (Conservatori Superior de Música de València).

  

Demà, 4 de maig, a les 15.00 hores es podrà gaudir d'una _master-class_ oferida pel professor Antonio Galera (concertista) i també, podran assistir al taller de manteniment d'instruments de vent-fusta a les 15.15 hores impartit pel professor Juan Carlos González. La vesprada es tancarà amb una xarrada sobre la introducció a les altes capacitats a les 19.30 hores, que comptarà amb l'assistència de la psicòloga Nerea López Sánchez. 

  

Per a acabar la setmana cultural, es comptarà amb un taller d'improvisació musical, el dilluns 7 de maig a les 16 hores, i serà impartit pel professor Néstor Zarzoso Moliner.

  

Però ací no acaben les activitats, ja que el conservatori musical Joaquín Rodrigo s'ha disposat a allargar les activitats fora de la setmana cultural. El dijous 10 de maig a les 18.00 hores, es comptarà amb una conferència denominada _L'efecte Mozart_, que va sobre les pistes del seu aprenentatge musical i pedagògic. La conferència serà presidida per la musicóloga Nieves Pascual León, catedràtica del CSMV. El dilluns 14 de maig s'impartirà una _master-class_ de violoncello a les 18 hores, pel professor Rafael Jezierski (solista de l'orquestra de la Comunitat Valenciana). Per a acabar amb les activitats, el dilluns 21 de maig, a les 17.00 hores es realitzarà un taller de relaxació postural, dirigit pel professor doctor Jordi Albert.

  

  

![](/media/z3ydambj/94-web_cuerpo3_conservatorio.jpg)  
  
  

​​

*   [](http://www.facebook.com/sharer.php?u=https://aytosagunto.es/va/actualitat/el-conservatori-professional-de-musica-joaquin-rodrigo-acull-la-setmana-cultural-de-portes-obertes/ "Facebook")
*   [](http://twitter.com/share?url=https://aytosagunto.es/va/actualitat/el-conservatori-professional-de-musica-joaquin-rodrigo-acull-la-setmana-cultural-de-portes-obertes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-conservatori-professional-de-musica-joaquin-rodrigo-acull-la-setmana-cultural-de-portes-obertes/ "Linked In")
*   [](mailto:?body=https://aytosagunto.es/va/actualitat/el-conservatori-professional-de-musica-joaquin-rodrigo-acull-la-setmana-cultural-de-portes-obertes/)